
PARLAMENTUL  ROMÂNIEI

CAMERA DEPUTAŢILOR

	COMISIA PENTRU POLITICĂ

ECONOMICĂ, REFORMĂ

ŞI PRIVATIZARE

            Nr. 21/131

	          COMISIA JURIDICĂ,

DE  DISCIPLINĂ  ŞI IMUNITĂŢI

             Nr.31/798    

             Bucureşti, 30.09.2008
             Nr. PL-x  486/2008


RAPORT   COMUN
asupra proiectului de Lege  privind aprobarea Ordonanţei de urgenţă a Guvernului nr.52/2008 pentru modificarea şi completarea Legii nr.31/1990 privind societăţile comerciale şi pentru completarea Legii nr.26/1990 privind registrul comerţului 
                 În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr.52/2008 pentru modificarea şi completarea Legii nr.31/1990 privind societăţile comerciale şi pentru completarea Legii nr.26/1990 privind registrul comerţului, trimis cu adresa nr. PL-x 486 din          8 septembrie 2008, înregistrată sub nr.21/131 şi, respectiv 31/798 din 9 septembrie 2008. 
                 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.

Senatul, în calitate de primă Cameră sesizată, a adoptat  proiectul de lege, în şedinţa din 25 iunie 2008.
Consiliul Legislativ, prin avizul nr. 491 din 23 aprilie 2008, a avizat favorabil  proiectul de ordonanţă de urgenţă, cu observaţii şi propuneri.
                 Proiectul de lege are ca obiect de reglementare aprobarea Ordonanţei de urgenţă a Guvernului nr.52/2008 pentru modificarea şi completarea Legii nr.31/1990 privind societăţile comerciale şi pentru completarea Legii nr.26/1990 privind registrul comerţului, act normativ care, prin modificările propuse, are în vedere asigurarea unui cadru legal intern care să faciliteze aplicarea directă a tuturor reglementărilor europene în domeniul societăţilor comerciale. Ordonanţa de urgenţă a Guvernului transpune în legislaţia naţională Directiva 2005/56/CE a Parlamentului European şi a Consiliului din 26 octombrie 2005 privind fuziunile transfrontaliere ale societăţilor de capitaluri, precum şi Directiva 2007/63/CE a Parlamentului European şi a Consiliului din 13 noiembrie 2007 de modificare a Directivelor Consiliului 78/855/CEE şi 82/891/CEE cu privire la cerinţa întocmirii unui raport de expertiză independentă în cazul fuziunii sau al divizării unor societăţi comerciale pe acţiuni.
                În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a examinat proiectul de lege menţionat mai sus, în şedinţa din 30 septembrie 2008. Membrii Comisiei juridice, de disciplină şi imunităţi au examinat iniţiativa legislativă susmenţionată şi documentele care o însoţesc, în şedinţa din 23 septembrie 2008.  La lucrările separate ale celor două Comisii au participat, în calitate de invitaţi, din partea Ministerului Justiţiei, domnul Theodor Cătălin Nicolescu – secretar de stat şi doamna Claudia Roşianu – director adjunct. 

 Din numărul total de 23 membri ai  Comisiei pentru politică economică, reformă şi privatizare au participat la şedinţă toţi deputaţii, iar din numărul total de 29 membri ai Comisiei juridice, de disciplină şi imunităţi au participat la dezbateri  22 deputaţi.
                În urma examinării iniţiativei legislative şi a opiniilor exprimate de către membrii celor două Comisii şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare,  proiectul de Lege  privind aprobarea Ordonanţei de urgenţă a Guvernului nr.52/2008 pentru modificarea şi completarea Legii nr.31/1990 privind societăţile comerciale şi pentru completarea Legii nr.26/1990 privind registrul comerţului, în forma adoptată de Senat.


      În raport cu obiectul şi conţinutul său, ce vizează modificarea unor legi organice, proiectul de lege face parte din categoria legilor organice.       
                          PREŞEDINTE                                     VICEPREŞEDINTE                                                                                                                                                                                                                                                                                        
                         Mihai TUDOSE                                     Florin IORDACHE    

          
                            SECRETAR                                            SECRETAR
                           Cornel POPA                                          George BĂEŞU                                  
                      Consilier  parlamentar:                                                          Consilier  parlamentar:                                                                                                                                                        

        

        Graziella  Segărceanu



        Cecilia Păduroiu

BIROUL  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege  privind aprobarea Ordonanţei de urgenţă a Guvernului nr.52/2008 pentru modificarea şi completarea Legii nr.31/1990 privind societăţile comerciale şi pentru completarea Legii nr.26/1990 privind registrul comerţului, trimis spre dezbatere, în fond, în procedură de urgenţă, cu adresa nr. PL-x 486 din 8 septembrie 2008, înregistrată sub nr.21/131 şi, respectiv 31/798 din 9 septembrie 2008, Camera Deputaţilor fiind Cameră decizională. 
În raport cu obiectul şi conţinutul său, ce vizează modificarea unor legi organice, proiectul de lege face parte din categoria legilor organice.     
                      PREŞEDINTE                                      VICEPREŞEDINTE                                                                                                                                                                                                                                                                                           
                     Mihai TUDOSE                                      Florin IORDACHE    

